रेसिडेंस वेलफेयर में विद्या विहार भी
स्वच्छ भारत अभियान में सराहनीय योगदान के लिए मिनिस्ट्री आॅफ अर्बन डेवलेपमेंट, भारत सरकार ने वार्ड 60 कातुलबोड़ के विद्या विहार रेसिडेंस एसोसिएशन को रेसिडेंस वेलफेयर एसोसिएशन की सूची में शामिल किया है। बताया जा रहा है कि एसोसिएशन को यह सम्मान जीरो वेस्ट मैनेजमेंट में उत्कृष्ट कार्य के लिए दिया गया है। इस उपलब्धि के लिए आयुक्त एसके सुंदरानी और महापौर चंद्रिका चंद्राकार ने पार्षद अल्का बाघमार और एसोसिएशन के पदाधिकारियों को बधाई दी है और इस दिशा में आगे बढ़ते हुए अन्य वार्डों को भी स्वच्छ बनाने की बात कही है।
उल्लेखनीय है कि देश के शहरी विकास मंत्रालय की आेर से देश के ऐसे रेसिडेंस एसोसिएशन की सूची जारी की गई है। जिन्होंने अपने कॉलोनी को साफ सुथरा रखने अभियान चलाया हो और इसमें सफलता भी हासिल की हो। गर्व की बात यह है कि सूची में शामिल 32 शहरों के रेसिडेंस वेलफेयर एसोसिएशनों में हमारे शहर का विद्या विहार रेसिडेंस एसोसिएशन भी शामिल है।
कैसे बना जीरो वेस्ट कॉलोनी : आयुक्त एसके सुंदरानी ने बताया कि पार्षद अल्का बाघमार के नेतृत्व में विद्या विहार कॉलोनी रेसिडेंस एसोसिएशन के अध्यक्ष सुरजीत सिंह वोरा व अन्य लोगों ने 9 मई को उनसे और महापौर चंद्रिका चंद्राकर से मुलाकात की थी। कॉलोनी को जीरो वेस्ट बनाने का संकल्प लिया था। इसके निगम ने उन्हें जीरो वेस्ट बोरियां उपलब्ध कराई गईं। तभी से विद्या विहार के लोगों ने अपने घर के अलावा बाहर भी कचरा फेंकना बंद कर दिया।
ये शहर हैं सूची में शामिल
आयुक्त ने बताया कि दुर्ग नगर निगम के वार्ड 60 के विद्या विहान रेसिडेंस के अलावा शिमला के सेक्टर 4 न्यू शिमला, गुड़गांव के वास्तु अपार्टमेंट सेक्टर 55, राजकोट स्वार्शा सहकारी हाउसिंग सोसायटी, आगरा के भरतपुर हाउस, चंडीगढ़ के सिटीजन एसोसिएशन, श्रीनगर से सेन्टर वेलफेयर, लुधियाना से शमशेर एवेन्यू, फरीदाबाद के सेक्टर 15 आदि इस सूची में शामिल हैं।
bho_Deva hin_Deva hin_Deva hin_Deva hin_Deva bho_Deva